
לחברה הכלכלית לאילת (חכ"א) בע"מ
דרוש/ה מנכ"ל


תיאור המשרה
מנהל כללי לחברה הכלכלית לאילת (חכ"א) בע"מ (להלן: החברה).
החברה הינה חברה עירונית בבעלות מלאה של עיריית אילת.
החברה משמשת כזרוע הביצועית של עיריית אילת – יוזמת, מבצעת ומנהלת פרויקטים הנדסיים, 
כלכליים ואחרים לרווחת העיר אילת, תושביה ואורחיה, בהתאם לחזון ולמדיניות של הנהלת העירייה.

עיקרי המשרה וכפיפות
המנכ"ל/ית יוביל/תוביל את פעילות החברה בהתאם לחזון ולמדיניות הנהלת החברה. תפקיד המנכ"ל כולל ניהול שוטף, ייזום, הובלה ובקרה של פרויקטים הנדסיים, כלכליים ואחרים, תוך שיתוף פעולה עם גופי ממשל, משרדי ממשלה, עיריית אילת, רשות מקרקעי ישראל וגורמים פרטיים.
כפיפות ליו"ר דירקטוריון החברה.

תנאי סף: 

· בעל תואר אקדמי באחד המקצועות הבאים: כלכלה, מינהל עסקים, משפטים, ראיית חשבון, מינהל ציבורי, הנדסה, לימודי עבודה, בעל תואר אקדמי אחר בתחום עיסוקה העיקרי של החברה.
· בעל ניסיון של לפחות 5 (חמש) שנים באחד מאלה: 
1. בתפקיד בכיר בתחום הניהול העסקי של תאגיד בעל היקף עסקים משמעותי; 
2. בכהונה ציבורית או בתפקיד בשירות הציבורי בנושאים כלכליים, מסחריים, ניהוליים או משפטיים; 
3. בתפקיד בכיר בתחום עיסוקיה העיקריים של החברה. 

קריטריונים נוספים :
· תואר שני – יתרון.
· יתרון למועמד בעל ניסיון משמעותי בעבודה עם משרדי ממשלה מול גורמים מוניציפאליים, לרבות רמ"י ומשב"ש.
· יתרון למועמד בעל ניסיון בפיתוח עירוני.
· יתרון למועמד בעל ניסיון בניהול כספים, ניהול תקציבים ובניית תקציב.
· יכולת מוכחת בהנעת עובדים.
· יחסי אנוש מעולים.
· בעל ניסיון בניהול צוות עובדים.

ועדת הבחינה רשאית לזמן את 10 המועמדים המתאימים ביותר שעמדו בתנאי הסף ובדרישות התפקיד והם עונים על מירב הקריטריונים הנוספים.

תנאי העסקה

העסקה בחוזה אישי - בכפוף לאישור דירקטוריון החברה ומשרד הפנים ובהתאם לנהלי משרד הפנים.

מעוניינים העומדים בדרישות הסף ורואים עצמם כמועמדים לתפקיד, מוזמנים להגיש קורות חיים הכוללים פירוט מלא ביחס להשכלה, לניסיון המקצועי והניהולי, בצירוף תעודות ואסמכתאות המעידות על השכלה וניסיון תעסוקתי. 

נא לפרט פרטי ממליצים עימם ניתן יהיה להתקשר.

קורות החיים חייבים לכלול התייחסות למספר העובדים המנוהלים ומחזורי הפעילות של הגופים בהם היה למועמד תפקיד ניהולי.

את ההצעות יש להגיש במעטפה סגורה למזכירות החברה בכתובת: פארק התעשייה "אילתם" מבנה אמת"ל 2, עד ליום חמישי 15/05/2025.


יוזמנו מועמדים מתאימים בלבד
פנייה זו מיועדת לנשים וגברים כאחד.
המועמדים הסופיים יזומנו לראיון וישלחו למבחני התאמה ככל שנדרש
- סודיות מובטחת -

